উত্তর প্রদেশ, বিহারের বন্যা পরিস্থিতি নিয়ে অবশ্য চিনের দিকেও আঙুল তোলেন রাভিশ। তিনি জানান, সাধারণত প্রতি বছরের মে এবং অক্টোবর মাসে চিন শতদ্রু এবং ব্রহ্মপুত্র নদের জলের পরিমাণ নিয়ে বিভিন্ন তথ্য ভারতের সঙ্গে আদান-প্রদান করে। কিন্তু, চলতি বছরের মে মাসে এমন কোনও তথ্য আদান-প্রদান হয়নি। এর ফলে ভরা বর্ষার মরসুমে চিন থেকে আসা দুই নদী শতদ্রু এবং ব্রহ্মপুত্রর জল সম্পর্কে সেভাবে তথ্য নেই নয়াদিল্লির হাতে।